जर्मनी

**जर्मनी** (जर्मनमा: Deutschland), आधिकारिक नाम **सङ्घीय गणतन्त्र जर्मनी** (, "बुन्डेसरेपुब्लिक डोयचलान्ड", )
 युरोपको एक प्रमुख औद्योगिक तथा विकसित देशहरू मध्ये एक हो। यो १६ वटा राज्यको संयोजनबाट बनेको छ। जर्मनी मध्य युरोप र पश्चिम युरोपमा अवस्थित छ। यो देशको उत्तरी सीमान्त उत्तर सागर र बाल्टिक सागरको बीचमा र दक्षिणमा आल्पस पर्वतको बीचमा अवस्थित छ। जर्मनीको पूर्वी सीमान्त पोल्यान्ड र चेक गणतन्त्रसँग, पश्चिम सीमान्त फ्रान्स, लक्जेम्बर्ग, बेल्जियम र नेदरल्यान्ड्ससँग र उत्तरी सीमान्त डेनमार्क तथा दक्षिणी सीमान्त अस्ट्रिया र स्विट्जरल्यान्डसँग जोडिएको छ। जर्मनीको इतिहास तनावपूर्ण र झन्झटिलो भएतापनि यसको संस्कृति निकै समृद्ध रहेको छ। सन् १८७१ भन्दा पहिले यो कुनै एकल राष्ट्र थिएन। सन् १८१५ देखि १८६७ को अवधिमा जर्मनी एक सङ्घ थियो भने सन् १८०६ भन्दा पहिले यो धेरै स्वतन्त्र तथा अलगअलग राज्यहरूको समूह थियो। जर्मन भूभाग ३,५७,०२१&nbsp;वर्ग किलोमिटरमा फैलिएको छ।

जर्मनी आकारको हिसाबले युरोपको सातौँ सबैभन्दा ठूलो राष्ट्र हो। उत्तर सागर र बाल्टिक सागरको तटवर्ती निम्म भूमिबाट मध्यस्थलको पहाड तथा नदी उपत्यका र त्यसको दक्षिणमा घना जङ्गली पर्वत र हिउँले ढाकिएको आल्पस पर्वतशृङ्खलाले देशको भौगोलिकतालाई विविधता दिन्छ। देशभरि युरोपका धेरै प्रमुख नदीहरू जस्तै राइन, डान्युब, एल्बे बगेका छन् र यसले देशलाई एक व्यापारिक केन्द्रमा परिणत गर्न सहयोग गरेको छ। जर्मनीमा नगरीकरणको दर अत्यधिक उच्च छ। बर्लिन देशको राजधानी र ठूलो सहर हो। जर्मनेली भाषा यहाँको प्रमुख भाषा हो। यहाँका दुई-तिहाइ मानिसहरू रोमन क्याथोलिक वा प्रोटेस्टेन्ट इसाई धर्मवलम्बी मध्ये पर्दछन्। जर्मनीले पश्चिमी संस्कृतिमा ठूलो योगदान दिएको छ। जर्मनीमा धेरै असाधारण लेखक, कलाकार, वास्तुकार, सङ्गीतकार र दार्शनिक जन्मिएका छन्।

८ करोड २० लाख जनसङ्ख्या रहेको जर्मनी युरोपेली सङ्घको सबैभन्दा धेरै जनसङ्ख्या भएको देश हो। यसका साथै जर्मनी संसारको तेस्रो ठुलो आप्रवासी जनसङ्ख्या भएको देश हो।

ईपू १०० भन्दा पहिले देखि नै जर्मनिया नाम गरेको जर्मनेली मानिस बस्ने एक क्षेत्रको बारेमा जानकारी तथा दस्तावेजहरू रहेका छन्। १०औँ शताब्दीदेखि सन् १८०६ सम्म जर्मन भूभागहरूले पवित्र रोमन साम्राज्यको मध्य भाग बनाएको थियो।

सन् १८६३ मा बिस्मार्कको नेतृत्वमा जर्मनीको एकीकरण सुरु भएको थियो। सन् १८७१ मा फ्राङ्को-प्रसियन युद्धको बीचमा यो देश आधुनिक राष्ट्र-राज्यको रूपमा सर्वप्रथम देखा परेको थियो। दोस्रो विश्वयुद्ध पश्चात् अर्थात्  सन् १९४९ मा अलाइड शक्तिको कब्जामा जर्मनी दुई अलग राज्यहरूमा विभाजित भएको थियो। सन् १९९० मा दुई राज्यहरूको पुनःएकीकरण भएपनि सन् १९५७ मा बनेको युरोपेली कम्युनिटी (सन् १९९३ मा युरोपेली सङ्घको रूपमा परिणत] पश्चिम जर्मनी संस्थापक सदस्य हो। सन् १९९० मा  जर्मन प्रजातान्त्रिक गणतन्त्र (पूर्वी जर्मनी) सङ्घीय गणतन्त्र जर्मनी (पश्चिम जर्मनी)सँग जर्मन पुन: एकीकरण भएको थियो।

## इतिहास 
### जर्मन एकीकरण
### नाजी जर्मनी
### जर्मन पुन: एकीकरण]
## जनसङ्ख्या 
सन् २०२३ को राष्ट्रिय जनगणना अनुसार जर्मनीको कुल जनसङ्ख्या ८ करोड ४७ लाख रहेको छ। जर्मनी युरोपेली सङ्घको सबैभन्दा बढी जनसङ्ख्या भएको सदस्य राष्ट्र हुनुका साथसाथै यो युरोपमा रूसपछि दोस्रो सबैभन्दा बढी जनघनत्व भएको देश हो। विश्वमा उन्नीसौँ सबैभन्दा बढी जनसङ्ख्या पनि जर्मनीमा रहेको छ।
यसको जनघनत्व प्रति वर्ग किलोलिटरमा २३६ व्यक्ति (प्रति वर्ग माइल ६१० व्यक्ति) रहेको छ। सन् १९७० को दशकदेखि जर्मनीको मृत्युदर जन्मदर भन्दा बढी रहेको छ। यद्यपि यहाँ सन् २०१० को दशकको सुरुबाट जन्मदर र आप्रवासन दर बढ्दै गइरहेको छ। जर्मनीको औसत आयु ४७.४ वर्ष रहेको छ।

## भूगोल 
## राजनीति 
यहाँको राजनीति प्रणाली भने सङ्घिय गणतन्त्र प्रणाली हो सबै भन्दा ठूलो पार्टी एस पि डि हो सोसल डेमोक्रेटि पार्टी सि डि यु क्रिसियन डेमोक्रेटि पार्टी सग मिलि जुलि सरकार गठन गरेको छ श्रीमती एन्जेला मार्रकेल यहाँको चान्सर्लर राष्ट्र प्रमुख हो।	उहाँ सि . डि. यु . पार्टीबाट छानिएकी चान्सर्लर हुन।

[thumb|[Frankfurt parliament in १८४८]]

## अर्थतन्त्र 
जर्मनीको सामाजिक बजार अर्थतन्त्र उच्च दक्ष जनशक्ति, न्यून स्तरको भ्रष्टाचार र उच्च स्तरको नवीनता तथा आविस्कार छ।   यो विश्वको वस्तु तथा सामानको  तेस्रो-ठूलो निर्यातकर्ता र तेस्रो-ठूलो आयातकर्ता हो ।  र पिपिपि अनुसार पाँचौं-ठूलो अर्थतन्त्र हो। . यसको प्रति व्यक्ति जीडीपी यूरोपेली संघ को औसत भन्दा १२१% ले बढी छ .   सेवा क्षेत्रले कुल जीडीपी को लगभग ६९ %, उद्योग ३१ %, र कृषि १ % योगदान गर्दछ।

### पर्यटन 
## यो पनि हेर्नुहोस्
## सन्दर्भ सामग्रीहरू 
## बाह्य कडीहरू 
*जर्मनीको बारेमा जानकारीमूलक बहुभाषिक वेबसाइट 

* जर्मन सरकारको आधिकारिक वेबसाइट
* आधिकारिक भ्रमण वेबसाइट
* जर्मनी बीबीसीबाट
* जर्मनी  *द वर्ल्ड फ्याक्टबुक* केन्द्रीय गुप्तचर संस्था
* जर्मनी *आर्थिक सहयोग तथा विकास सङ्गठन*बाट
* जर्मनी युरोपेली सङ्घमा
* 

श्रेणी:देशहरू
श्रेणी:युरोप
श्रेणी:भूगोल
श्रेणी:जर्मनी
श्रेणी:जर्मनेली भाषा आधिकारिक भएका देश तथा क्षेत्रहरू